ai4bharat/Pralekha huggingface dataset:
مواصلات اور اطلاعاتی ٹیکنالوجی کی وزارت
ہندوستانی ڈاک سے گذشتہ 8 برسوں میں عام آدمی تک سرکاری خدمات پہنچانے میں انقلابی تبدیلی آئی ہے:جناب انوراگ جین
ہندوستانی ڈاک نے ٹیکنالوجی کا استعمال کرتے ہوئے عام آدمی کی دہلیز پر آدھار ، پاسپورٹ ، پینشن ، بیمہ ،جن دھن خدمات کی فراہمی شروع کی ہے
صنعت اور داخلی تجارت کے فروغ کے محکمے کے سکریٹری جناب انوراگ جین نے آج پرگتی میدان میں امرت پیکس 2023-قومی ڈاک ٹکٹ نمائش کے تیسرے دن ٹیکنالوجی کو اپنانے اور گذشتہ 8 برسوں میں محکمہ میں انقلابی تبدیلی لانے اور زبردست جوش و خروش سے اس سے جڑنے کی ستائش کی جو دیہی عوام کی دہلیز پر سرکاری خدمات کو پہنچانے میں اہم عنصر بن گیا ہے ۔
جغرافیائی اشاریہ سے متعلق یادگاری شیٹ کا اجرا
امرت پیکس2023 کی تقریب کے تیسرے دن جغرافیائی اشاریہ : زرعی سامان سے متعلق 12 ڈاک ٹکٹوں یادگاری شیٹ کے اجرا کے موقع پر خطاب کرتے ہوئے جناب انوراگ جین نے کہا کہ جی آئی اشاریہ کسانوں ،بنکروں اور کاریگروں کی آمدنی کو بڑھانے کے لئے ایک بڑا وسیلہ ہے ۔
جناب انوراگ جین امرت پیکس 2023 سےخطاب کرتے ہوئے۔
انہوں نے ای میل اور ٹیکنالوجی اور مبنی مواصلات کے چیلنج کو بڑی پھرتی اور استعداد کے ساتھ قبول کرنے کے لئے محکمہ ڈاک کی ستائش کی۔محکمہ ڈاک نے اپنے ترسیلی نظا م میں بہت زیادہ بہتری کی ہے جس کی وجہ سے ہندوستانی ڈاک ڈی بی ٹی آدھار وغیرہ جیسے سرکاری خدمات کو دیہی ہندوستان میں گھروں تک پہنچانے میں ایک اہم عنصر بن گیا ہے۔جناب جین نے اس بات کی بھی نشاندہی کی کہ مارڈن ڈے ڈاکیہ نے جن دھن یوجنا کے نفاذ میں اہم کردار ادا کیا ہے ۔
محکمہ ڈاک کے سکریٹری جناب ونیت پانڈے نے کہا کہ نئے بھارت کا انڈیا پوسٹ ملک کی خدمت کے لئے ڈیجیٹل ڈھانچے کے ساتھ کرم یوگیوں کی بڑی افرادی قوت کے ساتھ تیار ہے ۔ انہوں نے یہ بھی کہا کہ بھارتی ڈاک ملک کے دور دراز علاقوں میں مختلف اسکیموں اور پروگراموں کے بہتر نفاذ میں حکومت ہند کی مختلف وزارتوں کے ساتھ شراکتداری کررہا ہے ۔
امرت پیکس 2023 کے تیسرے دن 2000 سے زیادہ اسکول کے طلبا نے شرکت کی اور یہ طلبا ڈاک ٹکٹ، پیپر کاریگری وغیرہ کے ساتھ داستان گوئی، لفافے کا فن جیسےمختلف ورکشاپوں میں شامل ہوئے ۔
امرت پیکس 2023 کے تیسرے دن کے موقع پر ایک کوی سمیلن کا بھی انعقاد کیا گیا جس میں ممتاز شعرا نے حصہ لیااور انہوں نے نمائش میں شریک شائقین کو محظوظ کیا ۔اس کوی سمیلن میں بڑی تعداد میں لوگوں نے شرکت کی اور بلی ماران بینڈس سے پیوش مشرا کی یادگار پرفارمنس کے ساتھ پروگرام کے اختتامی دن سامعین کی ایک بڑی تعداد دیکھی گئی ۔
ریلوے کی وزارت
ریلوے کی وزارت نے یو ٹی ایس آن موبائل ایپ کے ذریعے غیر ریزرو ٹکٹوں کی بکنگ کے لیے فاصلے کی پابندی میں نرمی کی
• یو ٹی ایس آن موبائل ایپ پر غیر ریزرو ٹکٹ غیر مضافاتی حصوں کے لیے 20 کلومیٹر کے فاصلے سے بک کیے جا سکتے ہیں۔ پہلے یہ 5 کلومیٹر تک تھا۔
• مضافاتی علاقوں میں فاصلہ 2 کلومیٹر سے بڑھا کر 5 کلومیٹر کر دیا گیا ہے۔
ریلویز کی وزارت نے غیر مضافاتی حصوں کے لیے 20 کلومیٹر کے فاصلے سے یو ٹی ایس آن موبائل ایپ پر غیر ریزرو ٹکٹ بک کرنے کی سہولت کو بڑھانے کا فیصلہ کیا ہے۔ دریں اثنا، مضافاتی علاقوں میں فاصلہ بڑھا کر 5 کلومیٹر کر دیا گیا ہے۔
قبل ازیں، غیر ریزرو ٹکٹ بکنگ سسٹم یو ٹی ایس آن موبائل ایپ نے غیر مضافاتی حصوں میں مسافروں کو 5 کلومیٹر تک ٹکٹ بک کرنے کی اجازت دی تھی۔ مضافاتی حصے کے لیے یو ٹی ایس آن موبائل ایپ کے ذریعے ٹکٹ بک کرنے کے لیے فاصلے کی پابندی 2 کلومیٹر تھی۔
تفصیلات کے لیے ویب سائٹ "https://www.utsonmobile.indianrail.gov.in". دیکھیں۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ م ع۔ع ن

(Visitor Counter : 63
بجلی کی وزارت
این ٹی پی سی مودا کی ندی کے احیاء کے منصوبے نے پانی کے بحران پر قابو پانے میں 150 سے زائد گاؤں کی معاونت کی
نئی دہلی۔ 22 مئی وزارت بجلی کے تحت مرکزی عوامی شعبے کے زیر انتظام این ٹی پی سی نے مہاراشٹرکے مودا میں زیر زمین کے احیاء کے منصوبے کے ذریعے پانی کے بحران پر قابو پانے کے لئے اپنے آپریشنل علاقے میں اور آس پاس کے 150 گاؤں کی معاونت کی ہے۔ سی ایس آر کے اس اقدام کے ایک حصے کے طور پر ، این ٹی پی سی مودا "جل یکت شیویر یوجنا" منصوبے کی حمایت کر رہا ہے جس نے کامیابی سے مودا ندی کو ایک فاضل پانی والے تحصیل میں تبدیل کرنے میں کامیابی حاصل کی ہے۔ یہ پروجیکٹ کچھ دیگر تنظیموں اور ریاستی حکومت کے تعاون سے آرٹ آف لیونگ کے مہاراشٹر ونگ کے ذریعہ انجام دیا گیا تھا۔
اس سے قبل مودا ناگپور کے ایک سب سے زیادہ پانی کی کمی والے تحصیل میں سے ایک تھا۔ 2017 میں شروع ہوئے اس پروجیکٹ نے موڈا ، ہنگنا اور کمپٹی تحصیلوں میں 200 کلومیٹر سے زیادہ رقبہ کا احاطہ کیا ہے۔ پچھلے چار سالوں میں ، 150 سے زیادہ گاؤں اس سے مستفید ہوئے ہیں۔ این ٹی پی سی مودا نے متعلقہ مشینری اور آلات کے ایندھن کے اخراجات کے لئے 78 لاکھ کی رقم دی ہے۔ اسی طرح 1000 ایکڑ رقبے پر 5 تالابوں کی یکساں بحالی کے ایک منصوبے کے لئے ، این ٹی پی سی مودا کی جانب سے ایک کروڑ روپے کی رقم بھی فراہم کی جارہی ہے۔
این ٹی پی سی موڈا گروپ کے جنرل منیجر جناب ہری پرساد جوشی نے کہا ، "ہم قریب کی کمیونٹی کی ترقی کے لئے پرعزم ہیں اور این ٹی پی سی مودا یہ یقینی بنائے گی کہ وہ اس میں اپنا کردار ادا کرے۔"
’بارش کا پانی جہاں گرے، وہیں اسے جمع کرو' تکنیک میں ندی کے پورے حصے میں تالاب اور نالوں کی تعمیر شامل ہوتی ہے ، جس سے بارش کے پانی کو طویل عرصے تک برقرار رکھا جا سکے۔ اس سے قبل بارش کا پانی زمین سے بہہ جاتا تھا ، لیکن اب اس پانی کو دھیرے دھیرے زمین کی گہرائی میں جانے کے لئے کافی وقت مل جاتا ہے۔ اس کی وجہ سے زیرزمین پانی کی سطح میں بڑے پیمانے پر اضافہ ہوا ہے۔
دو سال پہلے تک ، اس علاقے کے کاشتکار کٹائی کے بعد کے موسم کے دوران دھان ، گندم اور مرچ جیسی فصلوں کے لئے پانی حاصل کرنے کے لئے جدوجہد کر رہے تھے۔ اب ، جمع کیے ہوئے بارش کے پانی نے ان کی مدد کی ہے اور انہیں اپنی فصلوں کے لیے ایک نئی زندگی بخشی ہے نیز ان آمدنی کی سطح میں اضافہ ہوا ہے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-4726
(Visitor Counter : 161
سٹرک ٹرانسپورٹ اور شاہراہوں کی وزارت
فاسٹیگ کے ذریعے یومیہ ٹول کلیکشن 193 کروڑ روپے سے زیادہ کی بلند ترین سطح پر پہنچا
ہندوستان میں ٹول کلیکشن کے لیے فاسٹیگ سسٹم کے نفاذ کوزبردست کامیابی ملی ہے، جس میں مسلسل اضافہ ہوتا رہا ہے۔ 29 اپریل 2023 کو، فاسٹ ٹیگ سسٹم کے ذریعے یومیہ ٹول کلیکشن نے ایک تاریخی سنگ میل حاصل کیا، جو کہ اب تک کے بلند ترین کلیکشن 193.15 کروڑ روپے تک پہنچ گیا ، جس میں ایک ہی دن میں 1.16 کروڑ ٹرانزیکشن درج کئے گئے ہیں ۔
چونکہ فروری 2021 میں حکومت کی طرف سے فاسٹیگ کو لازمی قرار دیا گیا تھا، فاسٹیگ پروگرام کے تحت ٹول پلازوں کی تعداد 770 سے بڑھ کر 1,228 ہو گئی ہے، جس میں 339 ریاستی ٹول پلازے بھی شامل ہیں۔ تقریباً 97 فیصد کی رسائی کی شرح اور صارفین کو 6.9 کروڑ سے زائد فاسٹیگ جاری کیے جانے کے ساتھ، سسٹم نے این ایچ فیس پلازوں میں انتظار کے اوقات کو کم کر کے صارف کے تجربے کو نمایاں طور پر بہتر کیا ہے۔
ہائی وے استعمال کرنے والوں کے ذریعہ فاسٹیگ کو مسلسل اور بڑھتی ہوئی تعداد میں اختیار کرنے سے نہ صرف ٹول آپریشنز کی کارکردگی میں اضافہ ہوا ہے بلکہ یہ سڑک کے اثاثوں کی زیادہ درست اندازۂ قدر کا باعث بھی بنا ہے، جس نے ہندوستان کے ہائی وے انفراسٹرکچر میں مزید سرمایہ کاری کو راغب کیا ہے۔
ٹول وصولی میں کارگر ہونے کے علاوہ، فاسٹیگ نے پورے ہندوستان کے 50+ شہروں میں 140 سے زیادہ پارکنگ لاٹس پر پارکنگ فیس کے لیے بغیر کسی رکاوٹ کے اور محفوظ کنٹیکٹ لیس ادائیگی کی سہولت فراہم کی ہے۔
حکومت تمام سڑک استعمال کرنے والوں کے لیے بغیر کسی رکاوٹ اور پریشانی سے پاک ٹولنگ کا تجربہ فراہم کرنے کے اپنے عزم پر ثابت قدم ہے۔ اس تناظر میں،این ایچ اے آئی ہندوستان میں فری فلو ٹولنگ سسٹم کی اجازت دینے کے لیے گلوبل نیوی گیشن سیٹلائٹ سسٹم  پر مبنی ٹولنگ سسٹم کے نفاذ کے لیے ضروری شرائط کو حتمی شکل دینے کے لیے سرگرم عمل ہے۔
۔۔۔۔۔۔۔۔۔۔۔
ش ح۔ا گ۔ن ا۔
U-4750
(Visitor Counter : 61
صحت اور خاندانی بہبود کی وزارت
کووڈ-19 سے لڑنے کے لئے اسٹریٹیجک نقطہ نظر
نئی دہلی، 15/ستمبر 2020 ۔ بھارت درج ذیل ممکنہ صورت حال کے لئے، صورت حال پر مبنی نقطہ نظر اختیار کرے گا،  بھارت میں رپورٹ کئے گئے سفر سے متعلق معاملات،  کووڈ-19 کا مقامی سطح پر پھیلاؤ،  کانٹینمنٹ کے لئے ذمے دار بڑے پیمانے پر پھیلاؤ،  کووڈ-19 کی بیماری کا وسیع پیمانے پر کمیونٹی ٹرانسمیشن اور  کووڈ-19 کے لئے بھارت اِنڈیمک بنا۔
فی الحال متعدد علاقوں میں بڑے پیمانے پر آؤٹ بریک دیکھنے میں آرہا ہے، جو کہ کانٹیمنٹ کے لئے ذمہ دار ہے۔ لہٰذا حکومت ہند کے ذریعے ایک کانٹینمنٹ اسٹریٹیجی کو اپنایا جارہا ہے۔
حکومت ملک میں کووڈ-19 کے جارحانہ انداز میں پھیلاؤ پر قابو پانے میں بہت حد تک کامیاب رہی ہے۔ بھارت میں فی 10 لاکھ کی آبادی پر 3328 معاملات اور 55 اموات درج کی گئی ہیں، جو کہ اسی طرح کے متاثرہ ملکوں کے مقابلے دنیا میں سب سے کم شرح میں سے ایک ہے۔
حکومت ہند کی صحت و کنبہ بہبود کی وزارت نے کووڈ-19 کے علاج کے لئے مخصوص ہوسپیٹل بنیادی ڈھانچے کو درجہ بدرجہ وسعت دینے کا کام کیا۔ گزشتہ 6 مہینوں کے دوران مارچ 2020 کے مقابلے میں کووڈ کے لئے مخصوص آئیسولیشن بیڈس کی تعداد میں 36.3 گنا اور آئی سی یو بیڈس میں 24.6 گنا اضافہ ہوا ہے۔فی الحال کسی بھی ہنگامی صورت حال کا سامنا کرنے کے لئے خاطرخواہ تعداد میں بیڈ دستیاب ہیں۔ مزید برآں کووڈ-19 کے لئے کلینکل مینجمنٹ پروٹوکول جاری کیا گیا اور برابر اسے اَپڈیٹ کیا جاتا رہا اور بڑے پیمانے پر اسے پھیلایا جاتا رہا۔ علاج کے طور پر جو چیزیں دی گئیں ان میں معقول طریقے پر ریہائیڈریشن، سپل مینٹل آکسیجن تھیریپی،ہلکے  اور اوسط درجے کے معاملات میں ہائیڈروکسی کلوروکوئین کا استعمال اور علامات کا بندوبست شامل ہے۔ صحت و کنبہ بہبود کی وزارت نے آکسیجن اور ہائیڈروکسی کلوروکوئین کی خاطرخواہ دستیابی کو یقینی بنایا۔ بھارت میں معاملہ شرح اموات عالمی اوسط کا تقریباً نصف ہے۔
موت کے معاملات کو کم سے کم کرنے کے لئے مسلسل نگرانی ہے، جس میں سرویلانس، آکسیجن سیچوریشن کی نگرانی، شروع میں ہی کووڈ کے علاج کے لئے مخصوص مراکز کے لئے ریفر کرنے اور خاطرخواہ کیس مینجمنٹ کے ذریعے ابتدائی مراحل میں ہی معاملات کا پتہ لگالینا شامل ہے۔
صحت و کنبہ بہبود کے وزیر مملکت جناب اشونی کمار چوبے نے یہ بات آج راجیہ سبھا میں ایک تحریری جواب میں بتائی۔
کیمیکلز اور فرٹیلائزر کی وزارت
پردھان منتری بھارتیہ جن اوشدھی کیندروں پر سینیٹری نیپکن ایک روپئے فی پیڈ کی قیمت پر دستیاب
پردھان منتری بھارتیہ جن اوشدھی کیندروں کے ذریعہ 10 جون 2020 تک 3.43 کروڑ سے زائد پیڈ فروخت ہوچکے ہیں
سماجی مہم کے تحت ملک بھر میں چھ ہزار تین سو سے زائد پردھان منتری بھارتیہ جن اوشدھی کیندروں میں سینیٹری نیپکن ایک روپئے کی کم ازکم قیمت پر دستیاب کرایا جا رہا ہے۔ یہ سینیٹری نیپکن جن اوشدھی سودھا سینیٹری نیپکن کے نام سے بیچے جا رہے ہیں۔ بازار میں ایسے نیپکن کی قیمت تین سے آٹھ روپئے فی پیڈ ہے۔
عالمی یوم ماحولیات کی ماقبل شام پر چار جون دو ہزار اٹھارہ کو حکومت ہند نے خواتین کے لئے’ جن اوشدھی سودھا آکسو۔ بائیوڈیگریڈیبل سینیٹری نیپکن‘ لانچ کرنے کا اعلان کیا تھا۔ تب سے لے کر دس جون دو ہزار بیس تک جن اوشدھی کیندروں کے توسط سے4.61کروڑ سے زائد سینیٹری نیپکن بیچے جا چکے ہیں۔
یہاں یہ بات قابل ذکر ہے کہ حیض اور اس سے جڑے طریقوں کو ابھی بھی کئی طرح کی معاشرتی ، ثقافتی اور مذہبی پابندیوں کا سامنا کرنا پڑتا ہے جو ماہواری کے دوران صاف صفائی اور حفظان صحت کے راستے میں بڑی رکاوٹیں پیدا کرتے ہیں۔
ملک کے بہت سارے حصوں خصوصا دیہی علاقوں میں لڑکیوں اور خواتین کی سینیٹری مصنوعات تک رسائی نہیں ہے یا وہ ان کا متبادل منتخب نہیں کر پاتی ہیں کیونکہ بازار میں دستیاب ایسے نیپکن مہنگے ہیں۔
اس قدم نے ہندوستان کی غیر مراعات یافتہ خواتین کے لئے ‘سوچھتا ، سوستھیا اور سویدھا’ کو یقینی بنایا۔ ادویہ سازی کے مرکزی محکمہ نے یہ قدم وزیر اعظم جناب نریندر مودی کے سب کے لئے سستی اور معیاری حفظان صحت کے ویژن کے حصول کو یقینی بنانے کے لئے اٹھایا ہے۔
سینیٹری نیپکن ماحولیات دوست ہیں ، کیونکہ یہ پیڈ آکسو بایوڈیگریڈیبل مٹیریل کے سے بنائے جاتے ہیں۔ ان کا ٹیسٹ اے ایس ٹی ایم۔ ڈی6954 معیارات پر کیا جاتا ہے۔ پردھان منتری بھارتیہ جن اوشدھی پرییوجنا کے تحت ، یہ پیڈ 1 روپئے میں فی پیڈ فروخت کئے جا رہے ہیں۔
پردھان منتری جن اوشدھی کیندر کووڈ۔ انیس کے قہر کے اس چیلنج بھرے وقت میں بھی اپنی پوری صلاحیت کے ساتھ کام کر رہے ہیں اور لوگوں کو سستی شرحوں پر دواوں اور طبی آلات دستیاب کرا رہے ہیں۔
پی ایم بی جے پی کے تحت مارچ ، اپریل اور مئی ، 2020 میں ملک بھر میں 1.42 کروڑ سے زیادہ پیڈ فروخت ہوچکے ہیں۔ سوویدھا پیڈ تمام کیندروں میں مناسب مقدار میں دستیاب ہیں۔
وزارت آیوش
آیوش کی وزارت عالمی یوم صحت کے موقع پر لال قلعہ میں یوگا مہوتسو منائے گی
بین الاقوامی یوم یوگا کی الٹی گنتی کے 75 ویں دن لوک سبھا اسپیکر اور متعدد مرکزی وزرا مشترکہ طور پر یوگا پروٹوکول کا مظاہرہ کریں گے
نئی دہلی، 05 اپریل 2022:
آیوش کی وزارت لال قلعہ دہلی میں 7 اپریل 2022 کو صبح 6.30 بجے سے 8.00 بجے تک، جو صحت کا عالمی دن بھی ہے، اور یوگا کے عالمی دن  کی الٹی گنتی کا 75 واں دن بھی ہے، مشترکہ یوگا پروٹوکول کے مظاہرے کے لیے ایک عظیم الشان پروگرام کا انعقاد کر رہی ہے۔
توقع ہے کہ لوک سبھا اسپیکر جناب اوم برلا اس پروگرام کے مہمان خصوصی ہوں گے۔ اس تقریب میں متعدد مرکزی وزرا، اراکین پارلیمنٹ، دہلی میں تعینات مختلف ممالک کے سفیروں، کھیلوں کی معروف شخصیات اور یوگا گروؤں کی شرکت ہوگی۔
وزارت نے اپنے مختلف اسٹیک ہولڈروں کے ساتھ 100 دن کا الٹی گنتی پروگرام تیار کیا ہے جس میں آٹھویں عالمی یوم یوگا کے موقع پر 100 تنظیمیں 100 مقامات/شہروں میں یوگا کو فروغ دے رہی ہیں۔
آیوش کی وزارت یوگا کا عالمی دن منانے کی نوڈل وزارت ہے۔ ہر سال آئی ڈی وائی موقع پر بڑے پیمانے پر یوگا کا مظاہرہ ہوتا ہے جس کی قیادت خود وزیر اعظم کرتے ہیں۔ آئی ڈی وائی 2022 کی تیاریاں پہلے ہی جاری ہیں۔
یہ بات قابل ذکر ہے کہ ہر سال یوگا کے عالمی دن کی 75 دن کی الٹی گنتی ایک اہم واقعہ ہے۔ وزارت کو امید ہے کہ آئی ڈی وائی 2022 کی 75 روزہ الٹی گنتی میں یوگا کے ذریعے "صحت اور بہبود کے لیے عوامی تحریک" کی ترغیب ملے گی۔
چونکہ یوگا کا آنے والا آٹھواں عالمی دن آزادی کا امرت مہوتسو سال میں آ رہا ہے، اس لیے وزارت نے ملک بھر میں 75 مشہور مقامات پر آئی ڈی وائی منانے کی تجویز پیش کی ہے۔ یہ الٹی گنتی پروگرام پہلے ہی سے جاری ہے اور آئی ڈی وائی-2022 منانے کی تیاریاں زور شور سے جاری ہیں۔
ریلوے کی وزارت
ریلوے نے خواہش مند پارٹیوں کو کوچنگ اسٹاک لیز پر دے کر عوام میں ریل سیاحت کو توسیع دینے کے لئے تھیم پر مبنی ثقافتی ، مذہبی اور دیگر سیاحتی سرکٹ ریل گاڑی چلانے کا منصوبہ بنایا
پالیسی وضع کرنے اور ضابطے اور شرائط کے لئے ریلوے کی وزارت کے ذریعہ ای ڈی سطح کی کمیٹی تشکیل
نئی دہلی:11؍ستمبر2021:
ریلوے نے خواہش مند پارٹیوں کو کوچنگ اسٹاک لیز پر دے کر عوام میں ریل سیاحت کو توسیع دینے کے لئے تھیم پر مبنی ثقافتی ، مذہبی اور دیگر سیاحی سرکٹ ریل گاڑی کی شکل میں چلانے کے لئے ریل پر مبنی سیاحت کی توسیع کا منصوبہ بنایا ہے ۔ اس کا مقصد سیاحت کے شعبے کی صلاحیت کا استعمال کرنا اور مارکٹنگ، مہمان نوازی ، خدمات کو مربوط کرنے ، صارفین بیس کے ساتھ رابطہ، سیاحتی سرکٹس کا فروغ /شناخت میں مہارت وغیرہ جیسی سیاحتی سرگرمیوں میں سیاحتی سیکٹر کے پیشہ وروں کی بنیادی قوت کا فائدہ اٹھانا ہے۔
مجوزہ ماڈل کی وسیع خصوصیات:
- دلچسپی رکھنے والی پارٹیوں کی خواہش کے مطابق کنفیگریشن کوچوں کو لیز پر دینا۔ بیئر شیلس بھی لیز پر لئے جاسکتے ہیں۔ کوچوں کی یکمشت خرید بھی کی جاسکتی ہے۔
- کوچوں میں معمولی تبدیلی کی اجازت ہے۔
- لیزنگ کم از کم پانچ سال کے لئے کی جاسکتی ہے اور یہ کوچوں کی کوڈل لائف تک بڑھائی جاسکتی ہے ۔
- لیزنگ کے مقصد کے لئے کم از کم ٹرین کمپوزیشن پالیسی رہنما اصولوں کے مطابق ہوں گے ۔
- دلچسپی رکھنے والی پارٹی بزنس ماڈل  کے فروغ/فیصلہ کریں گی۔
- اہلیت کےمعیار کی بنیاد پر خواہش مند پارٹیوں کے لئے آسان رجسٹریشن کا عمل ہوگا۔
- بھارتی ریل ہالج چارجز ، معمولی اسٹیبلنگ چارجز اور لیز چارجز لگائے گی۔ ۔
دیگر خصوصیات :
- وقت کی پابندی کو ترجیح ۔
- کوچ کی تجدیدکاری اور سفر کے پروگراموں کے لئے وقت پر منظوری۔
- رکھ رکھاؤ اور چلانے کے لئے کوئی ہالج نہیں ۔
- ریل گاڑی کے اندر تیسری پارٹی کے اشتہارات کی اجازت، ریل گاڑی کی برانڈنگ کی اجازت ۔
پالیسی وضع کرنے اور ضابطے اور شرائط کے لئے ریلوے کی وزارت کے ذریعہ ایکزکٹیو ڈائرکٹر کی سطح کی کمیٹی تشکیل دی گئی ہے۔
بندرگاہوں، جہاز رانی اور آبی راستوں کی وزارت
ہندوستان کے ساحل پر رو-رو اور رو- پیکس فیری سروس کو چلانے کے لیے رہنما خطوط کا مسودہ شراکت داروں کی مشاورت کے لیے جاری کیا گیا
بندرگاہوں، جہاز رانی اور آبی گزرگاہوں کی وزارت  نے اپنے ساگرمالا پروگرام کے تحت، ملک میں رو-رو  فیری اور آبی گزرگاہوں کی نقل و حمل کو فروغ دینے کے لیے ایک ایکونظام شروع کیا ہے۔ نقل و حمل کے اس موڈ کے متعدد فوائد ہیں جن میں سفر کےا وقات میں کمی، سازوسامان کی لاگت میں کمی اور ٹرانسپورٹ کے روایتی طریقہ کار کے مقابلے میں کم آلودگی شامل ہیں۔
کشتی کی خدمات کے زبردست امکانات اور غیرمعمولی فائدوں کے پیش نظر، وزارت 1900 کروڑ روپئے کی کل پروجیکٹ کے ساتھ 45 پروجیکٹوں کو مالی مدد فراہم کر رہی ہے ۔ ساگرمالا پروگرام کے تحت، وزارت نے گجرات میں گھوگھا - ہزیرہ اور مہاراشٹر میں ممبئی - مانڈوا کے درمیان رو-پیکس فیری خدمات شروع کی ہے ۔ ان فیری خدمات کی بدولت 7 لاکھ سے زیادہ مسافروں نے سفر کیا اور ان خدمات کے ذریعہ 1.5 لاکھ گاڑیوں کی آمدورفت ہوئی ہے،اس سے صاف ستھرے ماحولیات کو فروغ ملا ہے اور عوام کے بہبود کا خیال رکھا گیا ہے۔
ان پروجیکٹوں کی کامیابی اور زیادہ مانگ اور امکانات کے پیش نظر، گجرات میں پیپاواو اور ملدوارکا اور مہاراشٹر میں گھوڈبندر، ویلدور، وسئی، کاشد، ریواس، منوری اور جے این پورٹ وغیرہ پر اضافی پروجیکٹز کی منصوبہ بندی کی گئی ہے۔ ان سب کے علاوہ وزارت آندھرا پردیش میں 4 پروجیکٹوں، اڈیشہ میں 2 اور تمل ناڈو اور گوا میں ایک ایک پروجیکٹ کو تعاون فراہم کررہی ہے۔
وزارت نے ہندوستان کے ساحل پر رو-رو اور رو-پیکس فیری خدمات کو چالو کرنے کے لئے رہنما خطوط کا ایک مسودہ اس وقت تیار کیا ہے جب شراکت داروں سے موصول ہونے والی ابتدائی معلومات کو شامل کیا گیا ۔ ان رہنماخطوط میں فیری آپریشن کے دو پہلوؤں کا احاطہ کیا گیا ہے جن میں؛ ٹرمینل آپریشن کے لیے رعایت اور رو-پیکس ویسلز کو چالو کرنے کے لئے لائسنس شامل ہیں۔
یہ رہنما خطوط غیر ضروری تاخیر ، عدم اتفاق کو ختم کرکے اور کسٹرانٹرفیس پر ڈیجیٹل انٹروینشن کو متعارف کرکے کاروبار کو آسان بنانے کو فروغ دینے کے ساتھ فیری خدمات کو چالو کرنے اور اس کو فروغ دینے میں ہم آہنگ اور ہموار کریں گے۔وہ طریقہ کار کو معیاری بنا کر اس طرح کے پروجیکٹوں کے نفاذ میں ریاست/ مرکز کے زیر انتظام علاقوں کی سرکاروں اور بندرگاہ کی اتھارٹیز کی بھی مدد کرسکیں گے۔ مزید یہ کہ اس سے نجی شراکت داروں میں اعتماد پیدا کرنے میں مدد ملے گی اور اس طرح ان کی شرکت میں اضافہ ہوگا اور ایسے پروجیکٹوں میں صحت مند مسابقت کو بھی فروغ مل سکے گا۔
وزارت تمام شراکت داروں سے ہندوستان کے ساحل پر رو-رو اور رو-پیکس فیری خدمات کو چالو کرنے کے لئے رہنما خطوط کے مسودہ پر تجاویز اور فیڈبیک حاصل کرنے کا ارادہ رکھتی ہے۔ دستاویز کو ایم او پی ایس ڈبلیو کی ویب سائٹس اور ساگرمالا کی ویب سائٹس سے بالترتیب https://shipmin.gov.in/ اور https://sagarmala.gov.in/ سے حاصل کیا جا سکتا ہے اور تجاویز ۔ اشاعت کی تاریخ سے 21 دنوں کے اندر رہنما خطوط کے ضمیمہ I کے طور پر منسلک پروفارما میں تجاویز https://sagarmala.gov.in پر بھیجی جا سکتی ہیں۔
ش ح۔ح ا ۔ م ص

(Visitor Counter : 162
امور داخلہ کی وزارت
منشیات کے بین الاقوامی سنڈیکیٹ کا پردہ فاش؛ ہندوستان میں این سی بی نے 100 کروڑ روپے مالیت کی 20 کلوگرام کوکین ضبط کی
آسٹریلیا میں 55 کلوگرام کوکین اور 200 کلوگرام میتھم فیٹامائن ضبط کی گئی؛
بین الاقوامی بازار میں 1300 کروڑ روپے مالیت کی منشیات ضبط کی گئی
نئی دہلی، 15 دسمبر 2019/ نیشنل نارکوٹک کنٹرول بیورو  کی دلی زونل یونٹ اور آپریشنز نے ایک بین الاقوامی اور کل ہند سطح پر کام کرنے والے منشیات کے ایک گروہ کا پردہ فاش کیا ہے اور بہت بڑی مقدا میں کوکین ضبط کی ہے۔
ہندوستان میں این سی بی کے ذریعے ضبط کی گئی مجموعی کوکین تقریباً 20 کلوگرام ہے جس کی بین الاقوامی بازار میں قیمت 100 کروڑ روپے ہیں۔ آسٹریلیا میں 55 کلوگرام کوکین اور 200 کلوگرام میتھم فیٹامائن ضبط کی گئی ہے۔ ضبط شدہ منشیات کی مجموعی بین الاقوامی قیمت تقریباً 1300 کروڑ روپے ہے۔
ہندوستان بھر میں کی گئی کارروائیوں میں پانچ ہندوستانی ، ایک امریکی شہری ، نائیجرین اور ایک انڈونیشیائی شہری گرفتار ہوا ہے۔ پتہ چلا ہے کہ ہندوستان میں سائیکوٹراپک منشیات کی کھیپ کنیڈا، آسٹریلیا اور امریکہ سے آتی ہے۔ کوکین اور میتھم فیٹامائن کے شپمنٹ ہندوستان سے آسٹریلیا بھیجے جاتے ہیں۔
این سی بی کے ذریعے ضبط کی کارروائیوں سے ملکی اور بین الاقوامی سطح پر منشیات کے کاروبار کا پتہ چلتا ہے، جس کے لیے اِن گروہوں کو مختلف رابطوں کو سمجھنے کے لیے گہری چھان بین کی ضرورت ہے۔ جرائم کی سنجیدگی کے پیش نظر این سی بی نے اِس نیٹ ورک کے رابطوں کی مزید تحقیقات اور ان کے خلاف مؤثر طریقے سے کارروائی شروع کر نے کے لیے ایک خصوصی جانچ ٹیم  قائم کی ہے ۔
۔۔۔۔۔۔۔۔۔۔۔
م ن۔ا گ ۔ م ت ح ۔
U-5856
(Visitor Counter : 72
نائب صدر جمہوریہ ہند کا سکریٹریٹ
نائب صدر جمہوریہ نے جنم اشٹمی کے موقع پر قوم کو مبارکباد دی
جنم اشٹمی کے مبارک موقع پر، میں تمام ہندوستانیوں کو مبارکباد اور نیک خواہشات پیش کرتا ہوں۔
آج، ہم بھگوان کرشن کی پیدائش کا جشن مناتے ہیں جو محبت اور عقیدت کا مظہر ہیں۔ ان کی تعلیمات ‘ادھرم’  پر‘دھرم’  کی فتح کے لازوال پیغام کی تصدیق کرتی ہیں۔ ان کی گہری حکمت، جیسا کہ بھگود گیتا میں تصور کی گئی ہے، سچائی اور راستبازی کی جستجو میں بنی نوع انسان کے لیے ایک ابدی رہنما کے طور پر کام کرے گی۔
آئیے ہم اپنے فرائض کی انجام دہی میں بھگوان کرشن کے 'نشکام کرم' کے پیغام کو گلے لگائیں ۔ یہ جنم اشٹمی ہماری زندگیوں میں امن، خوشی اور ہم آہنگی لائے۔
نائب صدرجمہوریہ کے پیغام کا ہندی ترجمہ:
जन्माष्टमी के शुभ अवसर पर मैं सभी भारतवासियों को हार्दिक बधाई व शुभकामनाएं देता हूं।
भगवान कृष्ण, जो प्रेम और भक्ति के प्रतीक हैं, उनके जन्मोत्सव को हम जन्माष्टमी के रूप में मनाते हैं। उनकी कालातीत शिक्षाएं अधर्म पर धर्म की विजय, बुराई पर अच्छाई की जीत का संदेश देती हैं। गीता में उनके द्वारा प्रतिपादित ज्ञान मार्ग सच्चे अर्थों में मानवता की सेवा और कल्याण का मार्ग प्रशस्त करता है।
आइए हम अपने आचरण में श्री कृष्ण के निष्काम कर्म के संदेश को अपनाते हुए अपने दायित्वों के निर्वहन का संकल्प करें। यह जन्माष्टमी हमारे जीवन में शांति, आनंद और सद्भाव लेकर आए, यही मंगल कामना है।
نوجوانوں کے امور اور کھیل کود کی وزارت
دولت مشترکہ کھیل 2022 سے سرخرو ہوکر لوٹنے کے بعد مردوں کی بھارتی ہاکی ٹیم نے نیشنل وار میمورئیل کا دورہ کیا
انہوں نے ہر ایک شہری سے اس یادگار مقام کا دورہ کرنے کی اپیل کی جو بہادر شہداء کی ترغیب آمیز کہانیوں سے معمور ہے
بھارت اپنی آزادی کی 75ویں سالگرہ منا رہا ہے، اور دولت مشترکہ کھیل 2022 سے فتحیاب ہوکر لوٹنے کے بعد مردوں کی بھارتی ہاکی ٹیم نے نئی دہلی میں نیشنل وار میمورئیل کا دورہ کیا، جو ہر ایک شہری کو ملک کے بہادر شہید فوجیوں کے تئیں اظہارتشکر پیش کرنے کا موقع فراہم کرتا ہے۔
11 اراکین پر مشتمل اس ٹیم نے عظیم قومی اہمیت کے حامل اس یادگار مقام کا دورہ کرنے میں اپنی گہری دلچسپی ظاہر کی، جو فرض کے راستے پر غیر متزلزل، وفاداری، بہادری اور قربانی کی طویل روایات کی علامت ہے۔
ملک کے عظیم الشان ماضی کے بارے میں جاننے اور اس سے سبق حاصل کرنے کے تجسس کے ساتھ اس ٹیم نے چاروں سمتوں کا دورہ کیا اور ویرتا چکر ، تیاگ چکر ، پرم یودھا استھل وغیرہ کا دورہ کیا۔ تیاگ چکر کی دیواروں کو دیکھتے ہوئے ٹیم کے کچھ اراکین نے کہا، ’’ہمارے لیے اسے دیکھ پانا واقعی لمحہ فخریہ ہے، یہاں شہیدوں کے 26000 سے زائد نام کنندہ ہیں اور ہم کوئی بھی ایک لمحہ گنوائے بغیر کارگل جنگ کے شہیدوں کو اپنا خراج عقیدت پیش کرنا چاہیں گے۔‘‘
شہیدوں کو خراج عقیدت پیش کرنے اور انہیں سلامی دینے کے بعد ہاکی ٹیم نے قوم کے بہادر فوجیوں کے ذریعہ لڑے گئے چھ اہم معرکوں سے متعلق دیواروں پر بنی تصاویر ملاحظہ کیں۔ ’چکرویوہ‘ فارمیشن سے ترغیب حاصل کرتے ہوئے اس مشہور نیشنل وار میمورئیل میں الگ الگ تھیم کے ہم مرکز دائرے بنے ہوئے ہیں، جن کے مرکز میں ایک لمبا مخروطی پتھر کا مینار ہے جس میں ’امر جوان جیوتی‘ کی ابدی لو روشن ہے۔
مردوں کی ہاکی ٹیم کے کپتان من پریت سنگھ نے کہا، ’’ہم مرکزی دائروں میں سے ایک، امر چکر میں ابدی لو کی طرح، ہمارے یہ سورما اور ان کی بہادری ہمارے دلوں میں ہمیشہ زندہ رہے گی۔‘‘
انہوں نے یہ بھی کہا کہ اس دورے کے ساتھ انہوں نے محسوس کیا ہے کہ نیشنل وار میمورئیل میں جاننے کے لیے بہت ساری معلومات اور علم موجود ہے۔ ’’ہم کچھ فوجیوں اور ان کی بہادری کے بارے میں جانتے ہیں، لیکن اس میمورئیل پر آکر ہم نے محسوس کیا کہ ملک کے ہر ایک گمنام ہیرو کے بارے میں جاننے کے لیے ترغیب کی متعدد کہانیاں ہیں۔ ہم سبھی سے اپیل کرتے ہیں کہ کچھ وقت نکالیں اور ان لوگوں کی عزت افزائی کرنے کے لیے اس جگہ کا دورہ کریں جنہوں نے اپنی زندگیاں اس لیے قربان کر دی تاکہ ہم چین و سکون سے رہیں۔ ہمیں یہاں آکر ترغیب حاصل ہوئی ہے اور ہم بہت جذباتی محسوس کر رہے ہیں۔‘‘
وزیراعظم کا دفتر
وزیر اعظم 15 دسمبر کو کچھ کا دورہ کریں گے اور کئی ترقیاتی پروجیکٹوں کا سنگِ بنیاد رکھیں گے
نئی لّی ، 13 دسمبر/ وزیر اعظم جناب نریندر مودی 15 دسمبر ، 2020 ء کو گجرات کے کچھ میں دھوردو کا دورہ کریں گے اور ریاست میں کئی ترقیاتی پروجیکٹوں کا سنگِ بنیاد رکھیں گے ۔ ان پروجیکٹوں میں ڈی سیلینیشن پلانٹ ، ایک ہائبرڈ قابلِ تجدید توانائی پارک اور ایک دودھ کو پروسیس کرنے اور پیک کرنے کا مکمل خود کار پلانٹ شامل ہیں ۔ اس موقع پر گجرات کے وزیر اعلیٰ بھی موجود ہوں گے ۔ وزیر اعظم ایک کلچرل پروگرام دیکھنے کے بعد وہائٹ رَن کا بھی دورہ کریں گے ۔
اپنی وسیع ساحلی پٹی سے فائدہ اٹھاتے ہوئے گجرات سمندر کے پانی کو پینے کے قابل بنانے کے لئے کچھ کے مانڈوی میں ڈی سیلینیشن پلانٹ لگا رہا ہے ۔ 10 کروڑ لیٹر یومیہ  کی صلاحیت والا یہ پلانٹ نرمدا گرڈ اور ساؤنی نیٹ ورک کے ساتھ ساتھ گندے پانی کو صاف کرنے کے بنیادی ڈھانچے کے ساتھ پانی کی کفالت کو مضبوط کرے گا ۔ ملک میں پانی کی فراہمی کے لئے ایک پائیدار اور کم خرچ آبی وسائل کے حصول میں یہ ایک سنگِ میل ہے ۔ مندرا ، لکھپت ، ابداسا اور نکھت رانا تعلقہ خطوں کے تقریباً 8 لاکھ لوگوں کو ، اِس پلانٹ سے پانی حاصل ہو گا ، جس کا اضافی پانی بچھووا ، راپر اور گاندھی دھام کو حاصل ہو گا ۔ یہ گجرات میں داہیج  ، دوارکا  ، گھوگا بھاؤ نگر  اور گیر سومناتھ  کے علاوہ نمکین پانی کو پینے کے قابل بنانے والا پانچواں پلانٹ ہو گا ۔
گجرات میں کچھ ضلعے کے ویگھا کوٹ گاؤں کے قریب ہائبرڈ قابلِ تجدید توانائی پارک ملک میں قابلِ تجدید توانائی پیدا کرنے والا سب سے بڑا پارک ہو گا ۔ یہ 30 جی ڈبلیو تک قابلِ تجدید توانائی پیدا کرے گا ۔ 72600 ہیکٹیئر اراضی پر پھیلے اِس پارک میں ہوا سے چلنے والے ہائبرڈ پارک زون ، شمسی توانائی کے زون کے ساتھ ساتھ وِنڈ پارک سرگرمیوں کے لئے خصوصی زون ہوں گے ۔
وزیر اعظم دودھ کی ڈبہ بندی اور پیکنگ کے ایک پلانٹ کا بھی سنگِ بنیاد رکھیں گے ۔ یہ پوری طرح خود کار پلانٹ کچھ کے سرحد ڈیری انجار میں ہو گا ۔ اس پلانٹ پر 121 کروڑ روپئے کی لاگت آئے گی اور اس کی صلاحیت 2 لاکھ لیٹر دودھ یومیہ کی ڈبہ بندی کی ہو گی ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 8060
(
وزیراعظم کا دفتر
یوم تھریوولیور پر وزیر اعظم نےمقدس شخصیت تھریوولیور کوسلام عقیدت پیش کیا
وزیر اعظم نے جناب نریندر مودی نے یوم تھریوولیور کے موقع پر مقدس شخصیت کو سلام عقیدت پیش کیا۔
اپنے ایک ٹوئٹ میں وزیر اعظم نے کہا‘‘یوم تھریوولیور کے موقع پر میں مقدس شخصیت تھریوولیور کو اپنا سلام عقیدت پیش کرتا ہوں۔اُن کی فکر اور کام سے اُن کی علمیت کا اظہار ہوتا ہے ، ساتھ ہی اس بات کا بھی کہ اُنہیں عقل و فہم سے نوازا گیا تھا۔لوگ نسل در نسل ان کے خیالات سے مثبت طورپر متاثر ہوتے رہے ہیں۔میں ملک بھر کی نوجوان نسل سے یہ کہنا چاہوں گا کہ وہ کورال کا مطالعہ کریں۔’’